Louis de Froment

De Louis de Froment, gebuer de 5. Dezember 1921 zu Toulouse, a gestuerwen den 19. August 1994 zu Cannes a Frankräich, war e franséische Museker an Dirigent.

Hien huet säi musikalesche Studium um Conservatoire zu Toulouse ugefaangen an huet dunn um CNSM zu Paräis beim Louis Fourestier, Eugène Bigot an André Cluytens weiderstudéiert, wou en 1948 en éischte Präis fir d'Direktioun vun engem Orchester kritt huet. Hie war musikaleschen Direkter vun de Casinoe vu Cannes, Deauville a Vichy. Duerno gouf hie permanenten Dirigent vum Chambersorchester vum Nicer Radio.

Besonnesch bekannt gouf hien als Dirigent vum Sinfoneschen Orchester vu Radio Lëtzebuerg, dem Virleefer vum Orchestre philharmonique du Luxembourg. An dëser Funktioun war hien den Nofollger vum Carl Melles an de Virgänger vum Leopold Hager.

 Éierung 
An der Stad Lëtzebuerg, am Quartier Hollerech, gouf eng Strooss no him genannt.L-1546.

 Um Spaweck 
 Audiosproduktioun vum CNA: De Henri Pensis à nos jours

Kategorie:Franséisch Dirigenten
Kategorie:Gebuer 1921
Kategorie:Gestuerwen 1994
Kategorie:Persounen, no deenen eng Struktur zu Lëtzebuerg genannt ass
Kategorie:Dirigente vun de Lëtzebuerger Philharmoniker